Shalom Jerusalemista. Olen Jonathan Hessen.
Tässä TV7 Jerusalem tiedottaa -ohjelmassa kerromme -
TV7:n Jerusalemin toimituksen tuoreimpia kuulumisia.
Haluan toivottaa tervetulleeksi uuden kollegamme, tri Michael Doranin.
Hän johti aiemmin USA:n kansallisen turvallisuusneuvoston -
Lähi-idän ja Pohjois-Afrikan asioiden osastoa.
Tällä hetkellä hän toimii vanhempana tutkijana Hudson Institutessa.
- Johdan Hudson Instituten Lähi-idän rauhan ja turvallisuuden keskusta.
Monia katsojia varmasti kiinnostaa kuulla, -
mitä olemme puuhailleet kulissien takana.
Takana on kuukausien intensiivinen prosessi.
Ole hyvä. Sinun vuorosi.
Ensinnäkin kiitos, Jonathan, että sain tulla mukaan ohjelmaan.
Tervetuloa uudeksi kollegakseni Hudson Instituteen. - Kiitos.
On ilo kertoa kaikille katsojille, -
että me saamme jatkossa työskennellä tiiviimmin yhdessä, -
sillä sinusta tulee kollegani -
Hudson Instituten Lähi-idän rauhan ja turvallisuuden keskuksessa.
Olemme todella innoissamme saadessamme sinut -
kaikkine lahjoinesi, kykyinesi ja näkemyksinesi joukkoomme.
Uskolleen omistautuneena henkilönä totean nöyrästi, -
että kaikki kunnia Jumalalle.
Meillä on paljon tehtävää yhdessä. Olemme samanmielisiä.
Ymmärrämme, millaisia haasteita -
Israeliin, Yhdysvaltoihin, Eurooppaan ja koko läntiseen sivilisaatioon, -
itä ja globaali etelä mukaan lukien, tällä hetkellä kohdistuu.
Meillä on yhteisymmärrys monista näistä kysymyksistä.
Ja siksi ensimmäinen aihe, johon pureudumme, on USA―Israel-suhde.
Hudson on järjestämässä Washingtonissa konferenssin, -
jonne itsekin olen tulossa. Kertoisitko siitä?
Ennen kuin puhun konferenssista, -
haluan sanoa, että vielä ei ole ilmaantunut aihetta, -
josta olisin eri mieltä kanssasi.
On merkillistä, miten monessa asiassa olen samaa mieltä kanssasi.
Erilaisista taustoistamme huolimatta katsomme maailmaa samalla tavalla.
Ei toki olisi normaalia, jos emme olisi jostain eri mieltä.
Pidän silmällä ja kerron sitten, kun sellainen hetki koittaa.
- Jään odottamaan. - Olemme hyvin samanmielisiä.
Hudson Institute järjestää Washington DC:ssä 1.―2.4.2024 konferenssin.
Tapahtuma ei ole julkinen, mutta osia siitä tullaan lähettämään yleisölle.
Konferenssin teemana on Yhdysvaltain ja Israelin suhde.
Paikalle tulee monia asiantuntijoita: entinen varapresidentti Mike Pence,
senaattori Tom Cotton. Walter Russell Mead. Elliot Abrams.
Pohdimme USA―Israel-suhteen kriisiä ja keinoja sen ratkaisemiseksi.
Sinäkin olet tulossa sinne. On hienoa päästä kuulemaan ajatuksiasi.
Juuri näin.
Kun tämä ohjelma tulee ulos, olen tietysti jo matkalla Washingtoniin.
Tapahtuma tarjoaa mielestäni erinomaisen mahdollisuuden -
tehdä myös haastatteluja.
Olemme aloittamassa uuden ohjelman, -
jolle haemme vielä nimeä. Työnimenä on The Deep Dive.
Monia merkittäviä korkea-arvoisia virkamiehiä -
on tulossa mukaan ohjelmaan -
keskustelemaan strategisista ja muista keskeisistä asioista.
Aiheet liittyvät USA:han, Israelin turvallisuuteen, Jerusalemin rauhaan.
Käsittelemme tarvetta vastata yhteisiin uhkiin ja haasteisiin, -
jotka koskettavat paitsi Yhdysvaltoja ja Israelia, myös koko läntistä maailmaa.
Samoin sitä, miten haasteisiin vastataan tavalla, -
joka nojaa kansalaisten johtajille antamaan mandaattiin.
Tätä mielestäni tarvitaan kipeästi.
Jonathan, sinä tuot erityistä osaamista -
tämän ongelmakentän käsittelyyn.
Ymmärrät Israelin strategista ympäristöä äärimmäisen hyvin.
Pidän sinua Israelin strategisen ympäristön asiantuntijana.
Sen lisäksi sinulla on tiiviit yhteydet-
Euroopan avainliittolaistemme strategisiin yhteisöihin.
Sinulla on myös ymmärrys Washingtonin tilanteesta.
Puhut englantia, sujuvaa hepreaa ja eurooppalaisia kieliä.
Lisäksi sinulla on vahvat siteet -
kristillisiin yhteisöihin eri puolilla maailmaa.
Uskon, että maailman- katsomuksesi on muotoutunut -
kaikkien näiden kykyjesi ja yhteyksiesi pohjalta.
Ymmärryksesi, kielitaitosi ja strategiset näkemyksesi -
tukevat järjestöni eli Hudson Instituten keskeisiä tavoitteita -
ja myös tämän tulevan konferenssin tavoitteita.
Tavoite on luoda tiiviimpi israelilais- amerikkalainen strateginen yhteisö.
Toivottavasti yhteisö kattaa ajan myötä myös Euroopan, -
jotta meillä olisi strateginen yhteis- ymmärrys näinä muutoksen aikoina.
Ehdottomasti. Minun on alleviivattava...
Ensinnäkin otan nöyränä vastaan kaiken tämän ylistyksen.
Sinun ei olisi tarvinnut.
Pidän tätä siunauksena ja suurenmoisena mahdollisuutena -
käsitellä ratkaisevan tärkeitä asioita.
Maailmassa on monia maita, jotka ovat lähellä sydäntäni:
Suomi, Ruotsi, Viro, Alankomaat, Saksa, -
jopa Etelä-Afrikka nykyisestä hallituksestaan huolimatta.
Samoin Tyynenmeren alueen maat ― Australia, Uusi-Seelanti, Fidži ym.
En tietenkään voi nimetä kaikkia niitä maita, -
joihin minulla on erityiset siteet, koska muuten aika loppuu kesken.
Näen tämän kuitenkin hienona mahdollisuutena -
kristilliselle ja juutalaiselle maailmalle verkostoitua ja avata ovia.
Voimme toimia Kristuksen maailman- laajuisena ruumiina yhteisvoimin, -
ja saamme lisäksi Hudsonin kautta suoran yhteyden Washingtoniin.
Tätä kautta voimme lisätä ymmärrystä -
monista tämänhetkisistä strategisista haasteista sekä siitä, -
mitä niille pitäisi tehdä turvallisuuden ja rauhan -
sekä Lähi-idän ja Afrikan kristittyjen vähemmistöjen suojelun kannalta.
Sudanissa poltettiin jälleen yksi kirkko.
Maailmassa on monia haasteita.
Olemme tässä tilanteessa ymmärtäneet -
― meillä tarkoitan Mikeä, itseäni sekä TV7:n ja Hudsonin johtoa ―,
miten tärkeää tällainen yhteistyö on -
ja miten voimme sen avulla edistää näkyymme liittyviä tavoitteita.
Aivan. Mainitsit kristilliset ja juutalaiset yhteisöt.
Maailmalla on monia yhteisöjä, jotka todella hyötyvät -
Yhdysvaltain―Israelin suhteen takaamasta Jerusalemin rauhasta.
Luulen monien heistä kokevan, että heillä ei ole ketään, -
joka ymmärtäisi ja ajaisi heidän etujaan -
ja työstäisi heidän kanssaan strategista näkyä.
Uskon, että sinun panoksesi tällä osa-alueella tulee olemaan tuntuva.
Enkä sano tätä ylistääkseni sinua, -
vaan annan objektiivisen arvion taidoistasi ja mahdollisuuksistasi.
Odotan, että pääsen laittamaan tämän kaiken hyvään käyttöön.
Mennäänpä eteenpäin.
Emme tietysti voi paljastaa kaikkia suunnitelmiamme, -
mutta teemme kovasti töitä tavoitteidemme eteen.
Teemme parhaamme myös kaikkien tukijoidemme vuoksi.
Hudsonin Lähi-idän rauhan ja turvallisuuden keskus -
on laaja-alainen toimija.
Minulle avautuu sen myötä mahdollisuus -
toimia myös Hudsonin vanhempana tutkijana.
- Tervetuloa, vanhempi tutkija. - Kiitoksia.
Kaiken tämän innostuksen keskellä -
haluaisin tässä yhteydessä keskustella hetken siitä, -
millaisten asioiden kanssa olemme tänä päivänä vastatusten.
Näen, että monet nykypäivän ilmiöt juontavat juurensa pitkälti -
yhteen perustavanlaatuiseen seikkaan: johtajuuden puutteeseen.
Yhdysvalloissa eletään aikakautta, -
jolloin maan ydinidentiteetti ja sen myötä USA:n rooli maailmassa-
ovat sellaisessa hämmennyksen tilassa, -
ettei minun elinaikanani ole tällaista vielä ollut.
Olin 18-vuotias vuonna 1980.
Voi kai sanoa, että muistan kyllä 70-lukua, -
mutta en kypsänä aikuisena.
Lähin vertauskohta nykypäivän tapahtumille Yhdysvalloissa -
on 1960- ja 70-luku. Mutta ero on silti hyvin merkittävä.
1960- ja 70-lukuja leimasi tietynlainen kulttuurikonflikti.
Koen, että minun elinaikanani Yhdysvalloissa on tapahtunut -
hyvin nopea ja radikaali muutosprosessi, -
kun on siirrytty pois raskaan teollisuuden aikakaudesta.
Lapsuuteni Indianassa kaikkien isät työskentelivät joko tehtaassa -
tai jossain tehdastoimintaan liittyvässä tehtävässä, -
jossa piti käydä tehtaalla ja jutella tehdastyöläisten kanssa.
Tarkoitan tällä siis teollista Amerikkaa, -
joka kosketti kaikkien elämää. Sitä ei enää ole. Se on mennyttä.
Työpaikat ovat siirtyneet ulkomaille USA:n keskiluokan kustannuksella.
Muutosprosessi pitää sisällään myös -
internetin tulemisen ja perinteisen journalismin romahduksen.
Siksi se, mitä te teette, on niin tärkeää: -
te jaatte luotettavaa tietoa korkeatasoisella tavalla -
suurelle määrälle ihmisiä.
Saatoimme näissä asioissa luottaa ennen lehdistöön. Enää emme.
Lehdistö kuvasi meille aiemmin sitä, keitä me olemme.
Se tavallaan välitti älykästä keskustelua siitä, keitä me olemme.
Nyt lehdistöön ei voi enää luottaa tässä asiassa.
Median omistus on tiettyjen eturyhmien käsissä, -
ja nämä tahot syöttävät jatkuvaa propagandaa.
Meidän organisaatioillamme -
onkin uusi ja erittäin tärkeä rooli tiedonvälittäjinä -
ja tärkeistä aiheista käytävän korkea- tasoisen keskustelun mahdollistajina.
Tällaiset keskustelut ja debatit ovat nyt tärkeämpiä kuin koskaan, -
mutta niitä vaikeuttaa hämmennys Yhdysvaltain roolista maailmassa.
Haluan vielä taustoittaa tätä asiaa, ja tartun siihen, mitä juuri sanoit.
Hudson Institutessa toimii -
sellaisia arvovaltaisia henkilöitä kuin mm. ex-ulkoministeri Mike Pompeo.
Hudsonin johtaja John Walters toimi korkeassa virassa Bushin hallinnossa.
Kenraali McMaster on yksi heistä, samoin tietysti Mike Doran.
Mukana on monia muitakin, -
jotka ovat olleet hyvin merkittävissä asemissa Washingtonissa.
Hudsonissa työskentelee samanmielisiä ihmisiä, -
joiden ajattelua pidän hyvin tarkkanäköisenä.
Me voimme nyt kuulla suoraan heiltä heidän ajatuksiaan -
monista tämänhetkisistä haasteellisista asioista -
strategiselta, taktiselta ja operatiiviselta näkökulmalta.
He käsittelevät niitä monia haasteita, joista me raportoimme jatkuvasti.
Tarkoitan Lähi-itää, laajempaa Lähi-itää ja tietysti myös Eurooppaa.
Tämä kaikki tukee ohjelmatuotantoamme, -
kuten Middle East Review - ja Jerusalem studio -ohjelmia.
Olemme laajentamassa tuotantoamme, -
emme siis vähentämässä sitä tai korvaamassa ohjelmia toisilla.
Haluamme syventää asioiden käsittelyä tämän yhteistyön avulla.
Tämä myös avaa uusia ovia Euroopassa, Israelissa ja muualla.
Jos Jumala suo, tämä voi todella kantaa hedelmää.
Valitettavasti elämme disinformaation aikakautta.
Vuosina 2002 ja 2003 tapahtui siirtymä, -
jolloin suuret uutiskanavat -
muuttuivat mainos- ja bisneskanaviksi.
Niinpä uutiskanavista tuli sijoittajien ja eturyhmien kontrolloimia.
Nykyään ei ole ainuttakaan valtakanavaa, -
jolla ei mainostettaisi -
Arabiemiraattien, Qatarin tai Kiinan hankkeita ja niin edespäin.
Olivatpa nämä idän totalitaariset hallinnot -
kumppaneita tai liittolaisia tai mitä tahansa, -
niillä on joka tapauksessa tiettyä vaikutusvaltaa -
näiden tiedotusvälineiden tiedonvälitystapaan.
Tästä johtuen uutisoinnissa on aukkoja, -
jollaisia niissä ei ikinä pitäisi olla.
Siksi pidän niin tärkeänä lähteen äärelle menemistä.
Yhdysvaltalaissenaattori Hiram Johnson puhui senaatille -
vuonna 1918 juuri ennen II maailman- sodan alkamista. Hän sanoi -
tunnetuksi tulleen lausahduksen: Sodassa ensimmäinen uhri on totuus.
Tätä petosta vastaan on taisteltava.
Ja pitää huolehtia siitä, että ihmiset saavat tietää totuuden.
Kaikkien näiden asioiden lisäksi on vielä yksi seikka, -
joka on syytä ottaa esille. Luonnollinen yhteys on tuhoutunut...
Tarkoitan tällä erityisesti sanomalehtiä ja sitä, -
miten luonnollinen yhteys -
sanomalehden toimittajien ja tiettyjen yhteisöjen välillä on katkennut.
Lapsuudessani Indianassa -
jaoin aamuisin ennen kouluun menoa sanomalehtiä.
En muista, oliko kyseessä Indianapolis Star vai The News Tribune.
Star saattoi olla aamulehti ja The News Tribune iltapäivälehti.
Jommin kummin päin.
Molemmissa lehdissä oli paikallisia indianalaisia kolumnisteja.
Toki näissäkin lehdissä julkaistiin -
myös koko Yhdysvaltain laajuisesti levitettyjä merkittäviä kolumneja.
Mutta näissä lehdissä oli paikallisia kolumnisteja, -
jotka kirjoittivat paikallisista aiheista paikallisille ihmisille.
Näitä lehtiä rahoitettiin kahdella tavalla.
Yksi lähde oli tilausmaksut -
ja toinen paikallisten liikeyritysten mainonnasta tuleva tuotto.
Nämä viestimet edustivat kuitenkin tiettyjä yhteisöjä -
ja keskustelivat ihmisten kanssa heitä koskettavista asioista.
Nyt koko Amerikka saa uutisensa -
New Yorkista ja Washington DC:stä.
Paikalliset äänet on vaiennettu.
Samoin rahoitusmalli on tyystin muuttunut.
Rahoitus ei tule enää paikallisista tilauksista vaan internet-mainonnasta.
Se taas avaa oven -
tietynlaiselle manipuloinnille tai asioiden vääristelylle, kuten totesit.
Lisäksi se rikkoo luonnollisen yhteyden -
yhteisön ja ajatustyön tekijöiden välillä.
Maailmaa ei voi ymmärtää -
pelkästään kuusta katsottuna.
"Mitä tapahtuu? Mikä on tärkeää?
Mitä hyötyä tästä on? Mikä on faktaa?"
Vastaus näihin riippuu näkökulmasta.
Näkökulman on noustava -
tietystä paikasta ja tietystä yhteisöstä.
Mielestäni sinun toiminnassasi -
mielenkiintoista ja arvokasta on se, että tunnistat yhteisön -
tai monien yhteisöjen olemassaolon ja sen, -
ettei heillä ole ketään, joka auttaisi heitä -
puntaroimaan strategisia etujaan, huoliaan ja näkemyksiään.
Se on osa meidän työtämme. - Juuri näin.
On toimijoita, jotka pyrkivät vastaamaan juutalaisyhteisöjen -
tai kristillisten yhteisöjen tarpeisiin.
Mutta heillä on vain rajoitettu pääsy tiedonlähteille.
He nojaavat lehdistötiedotteisiin ja muiden tahojen raportointiin.
Valitettavasti se johtaa usein kontekstin puuttumiseen.
Meillä taas on ainutlaatuinen mahdollisuus olla osa lähdettä -
ja käydä keskustelua lähteen kanssa.
Juuri ennen tätä ohjelmaa keskustelin yhden eurooppalaiskenraalin kanssa -
ja myös israelilaisen tiedustelu-upseerin kanssa, -
joka on tiiviisti mukana tämänhetkisissä koukeroissa.
Samalla kun otamme tiedon vastaan, meidän on aina mietittävä -
pikemminkin sitä, mitä jättää sanomatta kuin mitä lähde sanoo.
On selvää, että meidän on toimittava näin.
Kontaktiemme ansiosta voimme kuitenkin tuottaa -
aidosti merkityksellistä sisältöä.
Te kotikatsomoissa voitte näin saada todellista ymmärrystä siitä, -
millaisia haasteita Israelilla ja Yhdysvalloilla on vastassaan.
Toki me kaikki kuulemme monenlaisia uutisraportteja ja tiedämme pääasiat.
Mutta mitkä ovat niitä todellisia syitä, jotka vaikuttavat asioiden taustalla.
Yritämme todella pureutua pintaa syvemmälle erilaisiin haasteisiin -
ja kysyä hymistelyn sijasta vaikeita kysymyksiä.
Haluamme, että viranhaltijat ovat tilivelvollisia toimistaan.
Varmistamme, että katsojiemme tietämys ja viisaus lisääntyvät -
ja että he tietävät, mitä tulisi rukoilla, -
mitä viestiä viedä kansanedustajille ja miten toimia eri tilanteissa.
Meillä on monia katsojia myös täällä Israelissa, ja siksi meidän on tärkeää -
antaa täsmällistä tietoa siitä, miten toimia tietyissä ympäristöissä.
Emme kuitenkaan toimi markkinapohjaisesti.
Koko tuotantomme on katsottavissa ilmaiseksi.
Siksi haluaisinkin rohkaista sinua:
Jos tuotantomme ja työmme on siunannut sinua ja ymmärrät, -
että olemme siirtymässä uuteen ja entistä tarmokkaampaan vaiheeseen,-
rohkaisen sinua tukemaan meitä osoitteessa: www.tv7.fi/lahjoita.
Lähiaikoina annamme myös tietoa siitä, miten Hudson Institutea -
ja myös sen Lähi-idän rauhan ja turvallisuuden keskusta voi tukea.
Hudson tekee vahvaa työtä, -
ja alan itse tehdä vankkaa yhteistyötä heidän kanssaan.
Myös Hudson Institute on voittoa tavoittelematon toimija.
Se tekee työtä yleisön hyväksi, Yhdysvaltain tilan parantamiseksi -
ja sen johtajuusroolin korjaamiseksi sellaiseksi kuin sen pitäisi olla.
Näin siksi, että strateginen selkäranka...
Ja tätä Israelissa aina korostetaan -
kulissien takana käydyissä keskusteluissa, -
että Yhdysvallat on Israelin strateginen selkäranka.
Tiedän, että tästä ajatuksesta on eri koulukuntia, -
mutta Israelissa ajatellaan, että ilman Yhdysvaltoja -
Israel alkaa horjua ja joutuu hyvin vaikeaan tilanteeseen.
Sitä emme tietenkään halua.
Haluamme tehdä työtämme tietystä ymmärryksestä käsin tarmokkaasti -
ja sellaisella tavalla, joka varustaa meitä kaikkia -
vaikuttamaan aidosti Jerusalemin rauhan puolesta. Tri Doran?
En voisi olla enempää samaa mieltä. Ajattelen juuri noin.
Meidän työmme on eliittitoimintaa.
Meidän osamme on strateginen: Annamme tietoa -
USA:n maailmanroolista käytävää demokraattista keskustelua varten.
Hudson Institutessa meille ei sanella ylhäältä käsin, mitä pitäisi sanoa.
Pomomme John Walters ei ohjaile puheitamme mitenkään.
Mutta järjestössämme vallitsee kuitenkin tietynlainen eetos, -
jonka mukaan Yhdysvaltojen toiminta maailmassa -
hyödyttää suuresti sekä Yhdysvaltoja itseään että koko maailmaa.
Ja sitä on jatkettava.
Me olemme vastavoimana niille ihmisille vasemmalla ja oikealla, -
jotka vaativat Yhdysvaltoja vetäytymään Lähi-idästä.
Vetäytyminen tarjoaa Kiinalle, Iranille ja Venäjälle mahdollisuuden -
syrjäyttää Yhdysvallat Lähi-idässä -
ja päästä määräävään asemaan globaaleilla energiamarkkinoilla.
Sen haittavaikutukset Eurooppaan ja koko maailmaan olisivat järisyttävät.
Työmme on siis luonteeltaan eliittitoimintaa.
Tällä tarkoitan sitä, että työtä tehdään pienellä joukolla, -
ja tämän pienen joukon työ taas on riippuvainen siitä, -
että suuri joukko muita ihmisiä tukee heitä.
Arvostamme suuresti kaikkea saamaamme tukea, -
olipa se henkistä tai taloudellista, -
sillä me emme voi tehdä tätä työtä muutoin kuin yleisön kumppaneina.
Tässä kaikki tällä kertaa. Paljon muuta on tulossa.
Kiitos, Mike Doran, että annoit meille aikaasi.
Tulemme näkemään ja kuulemaan sinua jatkossa paljon enemmän.
Kiitos myös kaikille katselijoille.
Rukoilkaa tämän uuden kumppa- nuuden ja työvaiheen puolesta.
Jumalan armosta voimme vaikuttaa kansoihin Hänen nimensä tähden -
sekä Jerusalemin rauhan vuoksi, jonka puolesta rukoilemme päivittäin.
Shalom Jerusalemista.